2. ΝΟΜΟΘΕΤ. ΔΙΑΤΑΓΜΑ υπ' αριθ. 4378 της 5/10 Οκτ. 1964 (ΦΕΚ Α' 174) Περί ειδικών μέτρων προστασίας των εκ Τουρκίας Ελλήνων υπηκόων. Άρθρ.1.-1.Αι διατάξεις του Ν.Δ/τος "περί ειδικών μέτρων προστασίας των εξ Αιγύπτου Ελλήνων υπηκόων και ομογενών" εφαρμόζονται αναλόγως και προκειμένου περί των κάτωθι θυμάτων των Τουρκικών ανθελληνικών μέτρων: α)των εκ Τουρκίας απελαθέντων και εφ' εξής απελαυνομένων Ελλήνων υπηκόων και  β)των εξαναγκασθέντων ή εξαναγκαζομένων εις αναχώρησιν συνεπεία στερήσεως της αδείας ασκήσεως επαγγέλματος ή μη ανανεώσεως της αδείας παραμονής των εν Τουρκία. Άρθρ.2.-1.(Συνιστάτο παρά τη Διευθύνσει Αποδήμου Ελληνισμού της Προεδρίας Κυβερνήσεως ανεξάρτητος προσωρινή υπηρεσία προστασίας των εκ Τουρκίας Ελλήνων υπηκόων, ήτις κατηργήθη δια του Ν.Δ. 534/1970 (κατωτ. αριθ. 11), των αρμοδιοτήτων της ασκουμένων εφεξής δια του Υπουργείου Κοινωνικών υπηρεσιών). 2.Εις την αρμοδιότητα της υπηρεσίας ταύτης υπάγονται: α)Η μέριμνα δια την εφαρμογήν των ειδικών μέτρων προστασίας των καθοριζομένων δια του παρόντος Ν.Δ/τος ως επίσης και παντός ετέρου μέτρου όπερ το Κυβερνητικόν Οικον. Συμβούλιον δι' αποφάσεώς του ήθελε κρίνει σκόπιμον δια την περαιτέρω παροχήν προστασίας. β)Η μέριμνα δια την παροχήν προσωρινού οικονομικού βοηθήματος υπό μορφήν της εφ' άπαξ καταβολής ή και της δι' ωρισμένον χρονικόν διάστημα παροχής επιδόματος εις τους έχοντας ανάγκην. γ)Η μέριμνα δια την εις τους έχοντας ανάγκην, εξεύρεσιν στέγης, εργασίας, την παροχήν ιατροφαρμακευτικής περιθάλψεως, ιματισμού κλπ. 3-4.(Αναφέρονται εις την οργάνωσιν και λειτουργίαν της καταργηθείσης ως άνω υπηρεσίας). 5.Αρμοδιότητες ετέρου Υπουργείου, πέραν των εν τη παρ. 2 αναφερομένων, αφορώσαι εις την προστασίαν και περίθαλψιν των εν άρθρ. 1 αναφερομένων προσώπων, μεταβιβάζονται δια κοινής αποφάσεως του Υπουργού Προεδρίας Κυβερνήσεως και του αρμοδίου κατά περίπτωσιν Υπουργού εις την συνιστωμένην δια του άρθρ. 2 του παρόντος προσωρινήν υπηρεσίαν. 6.Αι κείμεναι διατάξεις δια την παροχήν προστασίας και περιθάλψεως αναξιοπαθούντων Ελλήνων υπηκόων και ομογενών εν τε τω εξωτερικώ και εσωτερικώ εφαρμόζονται και επί περιπτώσεων δαπανών ενεργουμένων υπό της δια του παρόντος συνιστωμένης Υπηρεσίας. 7.Συνιστάται παρά τη άνω Υπηρεσία Συντονιστική Επιτροπή αποτελουμένη εξ ενός ανωτέρω υπαλλήλου εκάστου των Υπουργείων Προεδρίας Κυβερνήσεως, Εξωτερικών, Οικονομικών, Εργασίας και Κοινωνικής Προνοίας οριζομένη υπό των αρμοδίων Υπουργών και εκ δύο ιδιωτών οριζομένων  υπό του Υπουργού Προεδρίας  Κυβερνήσεως. Της Επιτροπής ταύτης προεδρεύει ο Υπουργός Προεδρίας Κυβερνήσεως, αναπληρούμενος υπό του παρ' αυτού οριζομένου εκ των μελών. Έργον της Επιτροπής είναι η παρακολούθησις της εν γένει εφαρμογής των προστατευτικών μέτρων και η γνωμοδότησις δια την λήψιν υπό των αρμοδίων Υπουργών των αναγκαιούντων μέτρων. 8.Δι' αποφάσεων του Υπουργού Προεδρίας Κυβερνήσεως μετ' εισήγησιν της Συντονιστικής Επιτροπής δύνανται να συνιστώνται υποεπιτροπαί εξ εκπροσώπων Οργανισμών, Φιλανθρωπικών Σωματείων και Εθελοντικών Οργανώσεων δια την πάσης φύσεως συνδρομήν εις τη παρεχομένην προστασίαν. Άρθρ.3.-Δια Β.Δ/τος εκδιδομένου προτάσει των Υπουργών Συντονισμού, Προεδρίας Κυβερνήσεως και Οικονομικών δύναται να καταργήται η ως άνω προσωρινή υπηρεσία. Άρθρ.4.-Η ισχύς του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. Βλέπε και σχόλιο στο άρθρ. 5 Ν.Δ. 4377/1964 (ανωτ. αριθ. Ι) για την ισχύ των διατάξεων που αφορούν την αναγνώριση και εξαγορά στους Ασφαλιστικούς Οργανισμούς προϋπηρεσίας των επαναπατρισθέντων από Αίγυπτο κ.λ.π. Ήδη η προθεσμία υποβολής αίτησης στο οικείο Οργανισμό παρατάθηκε για τρία ακόμα χρόνια από την παρ. 2 άρθρ. 39 Νόμ. 1902/1990 (ΦΕΚ Α' 138), Τόμ. 15Β (1), σελ. 18,31. Η προθεσμία των διατάξεων του άνω Νόμ.4377/64, που είχε παραταθεί για τριά χρόνια με την παρ.2 άρθρ.39 Νόμ.1902/90, τόμ.15Β(1) σελ. 18,35,και έληγε στις 3-8-92, παρατάθηκε επ’ αόριστον, από τη λήξη της,για τους Ασφαλιστικούς Οργανισμούς Κύριας Ασφάλισης από την παρ.1 άρθρ.23 Νόμ.2079/24-27 Αυγ.1992 (ΦΕΚ Α 142),κατωτ. αριθ.21. Για τις λεπτομέρειες εφαρμογής γων διατάξεων του άνω Νόμ.4377/64 με τη νέα ρύθμιση βλέπε σχετικό άρθρ.23 Νόμ.2079/92, κατωτ.αριθ.21. (Αντί για τη σελ..407(γ) Σελ. 407(δ) Τεύχος 1305 Σελ. 85 Ομογενείς Παλλινοστούντες (Αιγυπτιώτες, Κωνσταντινουπολίτες κ.λ.π.)ι 35.Ζ.θ.2 